
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 21.09.2026, ora 08.00 – 22.09.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 22.09.2026, ora 07.00
RÂURI
Debitele au fost, în general staționare, exceptând râurile din bazinele hidrografice: Vișeu, Iza, Someșul Mare, bazinele superioare ale Sucevei, Moldovei și Bistriței, unde au fost în creștere ca urmare a precipitațiilor căzute în interval și propagării.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe unele râuri din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Lăpuș, Crasna, Barcău, Crișuri, Arieș, Moravița, Caraș, Nera, Cerna, Suceava, Rm. Sărat, Bârlad, bazinul inferior al Someșului, pe cursul superior și mijlociu al Siretului, pe cursul superior al Prutului și pe unii afluenți ai acestuia, pe unii afluenți din bazinele Jiului, Oltului, Argeșului, Trotușului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi în creștere pe râurile din bazinele hidrografice: Vișeu, Iza, Tur, Lăpuș, Suceava, Moldova, Bistrița, bazinul superior și mijlociu al Someșului și bazinele superioare ale râurilor: Mureș, Târnave, Olt, Argeș, Ialomița, Trotuș, Putna, Rm. Sărat și Buzău.

Pe celelalte râuri, debitele vor fi relativ staționare.

Sunt posibile creșteri de niveluri și debite și pe unele râuri mici din zonele de deal și de munte din nordul, centrul țării, precum și pe cele din Dobrogea, ca urmare a precipitațiilor prognozate.

Nivelurile pe râuri la stațiile hidrometrice se situează sub COTELE DE ATENȚIE.
DUNĂRE
Debitul la intrarea în țară (secțiunea Baziaș) în intervalul 21 – 22.09.2026 a fost în ușoară creștere, având valoarea de 1600 m3/s, sub media multianuală a lunii septembrie (3800 m3/s) și august (3900 m3/s).

În aval de Porțile de Fier, debitele au fost în creștere pe sectorul Gruia – Vadu Oii și relativ staționare pe sectorul Brăila – Tulcea.

Debitul la intrarea în țară (secțiunea Baziaș) va fi staționar (1600 m3/s).

În aval de Porțile de Fier, debitele vor fi în creștere pe sectorul Gruia – Galați și relativ staționare pe sectorul Isaccea - Tulcea.
2. Situația meteorologică în intervalul 21.09.2026, ora 09.00 – 22.09.2026, ora 06.00
ÎN ŢARĂ:
ANM a emis o INFORMARE METEO, nr. 162, vizând: intensificări ale vântului, răcire accentuată, pt. intervalul: 21.09.2026, ora 10:00-24.09.2026, ora 10:00, astfel:

- Temporar vântul va avea intensificări, luni (21 septembrie) în cea mai mare parte a țării, iar marți (22 septembrie) în Oltenia, local în Banat, Muntenia și la munte. Vor fi viteze în general de 45...55 km/h, iar în zona montană înaltă de 70...80 km/h.

Valorile termice vor scădea accentuat (în medie cu 8...12 grade), vremea devenind rece pentru această perioadă, luni în jumătatea de nord a teritoriului, iar marți și miercuri și în cea de sud. În general, maximele termice se vor situa între 14 și 21 de grade, iar minimele din nopțile de marți spre miercuri (22/23 septembrie) și miercuri spre joi (23/24 septembrie) vor fi cuprinse între 2 și 11 grade, cu cele mai scăzute valori în depresiuni, unde vor fi condiții pentru brumă.

Vor fi perioade cu averse, temporar însoțite de descărcări electrice, luni în nord, centru, est și sud-est, apoi și în rest. Izolat va cădea grindină, în seara zilei de luni în special în sud-est, iar marți după-amiază în sud. Se vor acumula cantități de apă de 10...15 l/mp și pe arii restrânse de 20...30 l/mp. Din noaptea de luni spre marți, la munte, în special la altitudini de peste 1700 m, trecător vor fi și precipitații sub formă de măzăriche, lapoviță și ninsoare.

ANM a emis și o ATENȚIONARE METEO, COD Galben, vizând: intensificări ale vântului, pentru intervalul: 21.09.2026, ora 10:00- ora 21:00, pentru Oltenia, sud-vestul și nord-estul Munteniei, centrul și sudul Moldovei, cea mai mare parte a Transilvaniei, Munții Banatului, Carpații Meridionali și de Curbură, repsectiv pentru 25 jud: AB, AG, BC, BR, BV, BZ, CJ, CS, CV, DB, DJ, GJ, GL, HD, HR, IL, MH, MS, OT, PH, SB, VL, VN, VS, TR.
-Pe parcursul zilei de luni vântul va avea intensificări în Oltenia, sud-vestul și nord-estul Munteniei, centrul și sudul Moldovei, cea mai mare parte a Transilvaniei, Munții Banatului, Carpații Meridionali și de Curbură cu viteze de 50...70 km/h, iar la altitudini de peste 1700 m, de 80...90 km/h. 
Această Atenționare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:
Către Prefecturile Judeţelor:

- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraș-Severin, Călăraşi, Cluj, Constanţa, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiș, Tulcea, Vaslui, Vâlcea, Vrancea si Municipiul Bucureşti(42 de prefecturi) -informare meteorologică - (mesaj 1/2);
- Alba, Argeş, Brăila, Bacău, Braşov, Buzău, Caraș-Severin, Cluj, Covasna, Dâmboviţa, Dolj, Galaţi, Gorj, Harghita, Hunedoara, Ialomiţa, Mehedinţi, Mureş, Olt, Prahova, Sibiu, Teleorman, Vaslui, Vâlcea și Vrancea (25 prefecturi) Atenționare meteorologică – COD Galben (mesaj 2/2).
Valorile termice diurne au fost în scădere față de ziua anterioară în cea mai mare parte a țării, mai accentuat în vest, centru, nord și nord-est unde s-au situat în jurul celor normale, în timp ce în sud au continuat să caracterizeze o vreme deosebit de caldă pentru această dată. Cerul a fost temporar noros și au fost perioade cu ploi mai ales averse (cantități de apă de 2...8 l/mp și izolat în estul Transilvaniei și nordul Carpaților Orientali de peste 10...15 l/mp), ziua pe arii relativ extinse în jumătatea de nord a teritoriului și pe alocuri în rest, iar noaptea pe arii restrânse în nord-vest și centru și izolat în sud. Pe spații mici, cu precădere după-amiaza, ploile au fost însoțite de descărcări electrice, iar în județele Sălaj și Maramureș din surse externe au fost căderi de grindină sau mazăriche. În a doua parte a intervalului în Carpații Meridionali, la peste 1800/2000 m s-au semnalat precipitații sub formă de lapoviță și ninsoare. Vântul a prezentat intensificări temporare pe parcursul zilei în toate regiunile cu viteze de până la 40...45 km/h, iar în Transilvania, Oltenia, Moldova și Muntenia local de 50...70 km/h, precum și la munte, unde la altitudini mari rafalele au atins izolat 80...90 km/h. Temperaturile maxime s-au încadrat între 15 grade la Darabani și 30 de grade la Turnu Măgurele, Roșiori de Vede, Alexandria, Zimnicea, Videle, Giurgiu, Oltenița, Medgidia, Cernavodă și București-Filaret, iar la ora 06 temperatura aerului avea valori cuprinse între 3 grade la Câmpeni și 16 grade la Constanța-dig.

Observație: de ieri dimineață de la ora 6 a fost emise 6 atenționări cod galben pentru fenomene meteoorlogice periculoase imediate, 3 pentru intensificări ale vântului (2 de către SRPV Bacău și 1 de către SRPV Cluj) și 3 pentru instabilitate atmosferică ( 2 de către SRPV Cluj și 1 de către SRPV Constanța).
LA BUCUREŞTI

Vremea s-a menținut deosebit de caldă (abateri pozitive de 6...7 grade față de medii) cu o maximă termică de 29 de grade la Afumați și Băneasa și 30 de grade la Filaret. Ziua cerul a fost variabil, apoi a avut înnorări și spre dimineață în unele cartiere, trecător, a plouat slab (sub 1 l/mp). Vântul a suflat slab și moderat. La ora 06 temperatura aerului avea valori de 11 grade la stația meteo Băneasa, 12 grade la Afumați și 13 grade la Filaret.

3. Prognoza meteorologică în intervalul 22.09.2026, ora 09.00 – 23.09.2026, ora 09.00
ÎN ŢARĂ

Valorile termice vor scădea semnificativ și în regiunile sudice și sud-estice, astfel încât vremea va deveni rece pentru această dată în toată țara, local deosebit de rece în nord-vestul și centrul teritoriului. Temperaturile maxime se vor situa de la 12 grade în Transilvania și până la 23 de grade în sudul Olteniei și sud-vestul Munteniei, iar cele minime vor fi cuprinse între 2...4 grade în depresiunile intramontane și 13 grade pe litoral. Pe parcursul zilei vor fi înnorări și va ploua (cantități de apă de 2...10 l/mp și izolat de peste 15...20 l/mp), în zona de munte și în Maramureș, în cea mai mare parte a Transilvaniei și Munteniei, dar local și în celelalte regiuni. Ploile vor avea și caracter de aversă, iar mai ales în sud vor fi însoțite de descărcări electrice și izolat de grindină. La altitudini de peste 1700 m vor fi și precipitații sub formă de lapoviță și ninsoare. Noaptea, ploile se vor restrânge ca arie, spre regiunile centrale și sud-estice. Vântul va sufla slab și moderat, temporar cu intensificări ziua în Oltenia, local în Muntenia, iar noaptea pe litoral (viteze de până la 45...50 km/h), în timp ce în zona montană înaltă, în special a Carpaților Meridionali și de Curbură, mai ales în prima parte a intervalului vor fi rafale de 60...70 km/h. Izolat dimineața și noaptea se va forma ceață, iar în depresiunile intramontane spre sfârșitul intervalului vor fi condiții de brumă.

LA BUCUREŞTI
Vremea se va răci accentuat. Cerul va avea înnorări și mai ales după-amiaza și seara vor fi averse (cantități de apă în general de 5...10 l/mp). Vântul va sufla slab și moderat, cu intensificări de scurtă durată în timpul ploilor (viteze la rafală de până la 35...45 km/h). Temperatura maximă va fi de 20...22 de grade, iar cea minimă de 8...10 grade.

II. CALITATEA APEI


1.1. Pe fluviul Dunărea
Nu au fost evenimente deosebite. 
1.2. Pe râurile interioare
ABA Mureș informează despre producerea unei poluări accidentale, cu ape uzate menajere, de culoare gri, verzui, cu reziduuri de deșeuri menajere, din data de: 21.09.2026, ora 13:00,  a cursului de apă Râul Geoagiu,  în aval de gura de evacuare a stației de epurare a orașului Geoagiu, jud. Hunedoara.                                                                                                                                                                                                             Personal de specialitate de la SGA Hunedoara s-a deplasat pe teren pentru investigații.     
A.B.A. Mureş revine cu informații suplimentare, despre evenimentul de la Salina Praid:

- Determinarea conductivitatii in situ, orara 24/24, se monitorizeaza prin senzori calitativi in 5 sectiuni: Praid / r. Corund, Sarateni / r. T-va Mica, Mihalt / r. T-va Mare, Radna si Naldac / r. Mures.

- Conform adresei ABA Mures nr. 1935/29.01.2026, incepand cu data de 01.02.2026, monitorizarea calitativa prin analize de laborator continua astfel: cu o frecventa de 1 / saptamana in 4 sectiuni: r. Corund (amonte confluenta cu r. T-va Mica), r. T-va Mica (aval loc. Praid), r. T-va Mica (priza de apa Fantanele), r. T-va Mica (priza de apa Tarnaveni), iar pentru celelalte sectiuni determinarile se for face conform manualul de operare.
A.B.A. Buzău-Ialomiţa informează că: S.G.A. Prahova monitorizează permanent calitatea apei amonte si aval de zona afectata de Salina Slanic, pe 
cursurile de apa Slanic, Varbilau si Teleajen.
1.3. Pe Marea Neagră 
Nu au fost evenimente deosebite. 
III. CALITATEA MEDIULUI
1. În domeniul aerului
GNM-CJ Mehedinți și ANMAP-DJM Mehedinți, informează despre izbucnirea unui incendiu, în data de, 21.09.2026, orele 14:45, la Combinatul de celuloză și hârtie, secția de maculatură, de pe Platforma industrială de Est, din municipiul Drobeta-Turnu Severin, județul Mehedinți. 

Pompierii intervin pentru localizarea și lichidarea incendiului, care se manifestă generalizat la nivelul unei hale în care sunt depozitate resturi de hârtie. Hala are o suprafață de aproximativ 20.000 de metri pătrați, iar pentru gestionarea incendiului au fost mobilizate echipaje și autospeciale din mai multe județe.

La locul intervenției acționează pompierii de la ISU Mehedinți, cu șase autospeciale de stingere, o autoscară, un autocamion și o ambulanță SMURD. În sprijin au fost trimise autospeciale de stingere de la ISU Dolj, ISU Caraș-Severin și ISU Gorj, precum și o autospecială cu roboți de la ISU București-Ilfov. Autolaboratorul ANMAP-DJM Mehedinți a fost trimis pentru monitorizarea calității aerului. 
Din cauza degajărilor mari de fum, autoritățile au transmis un mesaj RO-ALERT pentru informarea și avertizarea populației din zona afectată. 
ANM informează că, având în vedere simulările modelelor numerice rulate în cadrul Administrației Naționale de Meteorologie privind evoluția norului de fum din zona municipiului Drobeta-Turnu Severin, județul Mehedinți, pentru intervalul: 21.09.2026 ora 20:00 – 22.09.2026 ora 00:00, se apreciază că cerul va fi variabil, iar până spre orele 22, vântul va avea ușoare intensificări (rafale de 35...40 km/h), apoi va deveni moderat (viteze în general de 20...30 km/h) din sector predominant nord-vestic. Prin urmare norul de fum va fi în deplasare către sud-est.    

GNM-CJ Mehedinți informează despre izbucnirea unui incendiu de vegetație ierboasă lăsat nesupravegheat, în zona centurii ocolitoare a Municipiului Drobeta Turnu Severin, din data de, 21.09.2026, orele 17:00. Incendiul a afectat 8 autovehicule dintr-un service, aflate pentru reparații. Pompierii detașamentului Drobeta Turnu Severin intervin pentru stingerea incendiului.
ANMAP, Agenția Națională pentru Mediu și Arii Protejate informează că din rezultatele analizelor efectuate în intervalul 18-20.09.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) NU a fost depășită la stațiile de monitoring a calității aerului, din teritoriu.
Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.
2. În domeniul solului și vegetației 
Garda Forestieră Timișoara revine cu informații suplimentare, referitoare la  incendiul forestier, izbucnit în data de 17.09.2026, la ora 17:01, în zona localității Băile Herculane, zona de munte, pe raza Ocolului Silvic Băile Herculane, jud. Caraș-Severin (cauza incendiului: reaprindere). Acesta a afectat până acuma o suprafață de 117,53 ha de litieră, iar 24 personal silvic și 25 pompieri militari intervin în continuare pentru stingere asistați de 2 elicoptere Black Hawk, cu 50 de aruncări de apă. Se va reveni cu informații suplimentare.
ANMAP-DJM Dâmbovița, a notificat in data de, 20.09.2026, la ora 18.03, despre manifestarea unui incendiu în sat Balteni, com. Contești. Au ars aprox. 2 tone de deșeuri depozitate necontrolat (mase plastice), suprafață afectată aprox. 100 mp. Actioneaza pompierii ISU Dâmbovița.
ANMAP-DJM Dâmbovița, a notificat in data de, 20.09.2026, la ora 10.01, despre manifestarea unui incendiu în sat Movila, com. Niculești. Au ars aprox. 9 tone de deșeuri menajere depozitate necontrolat, suprafață afectată aprox. 400 mp. Au acționat pompierii ISU Dâmbovița. Incendiul a fost stins la ora 10:59.

ANMAP-DJM Dâmbovița, a notificat in data de, 20.09.2026, la ora 11.03, despre manifestarea unui incendiu în sat Racovița, com. Bucșani. Au ars aprox. 3 tone de deșeuri menajere depozitate necontrolat, suprafață afectată aprox. 400 mp. Au acționat pompierii ISU Dâmbovița. Incendiul a fost stins la ora 12:01.

Garda Forestieră Timișoara revine cu informații suplimentare, referitoare la  incendiul forestier, izbucnit în data de 16.09.2026, la ora 21:00, în zona localității Topleț, zona de deal, pe raza Ocolului Silvic Băile Herculane, jud. Caraș-Severin (cauza incendiului: curățarea vegetației învecinată fondului forestier). Acesta a afectat până acuma o suprafață de 31,92 ha de litieră, iar 22 personal silvic intervin în continuare pentru stingere cu 4 turbosuflante și unelte specifice PSI. Se va reveni cu informații suplimentare la stingerea incendiului.
GNM-CJ Teleorman și ANMAP-DJM Teleorman informează despre o poluare accidentală a solului, cu produse petroliere, produsă în data de, 21.09.2026, ora 10:00, în zona comunei Cosmești, jud. Teleorman.

Au fost afectate de scurgerea a 100 litri de apă sărată de zăcământ în amestec cu 150 de litri de țiței, circa 100 mp de teren arabil, cultivate cu grâu și cu porumb.                                                                                                                                                                                                                             Cauza poluării este spargerea prin coroziune, a unei conducte de transport produse petroliere, de la Parc 28 Cosmești, la sonda 2221, aparținând OMV Petrom.                                                                                                                                                                                                                                         Se va remedia conducta avariată prin montare de șarnieră și se va acționa pentru îndepărtarea apei de zăcământ și a produselor petroliere scurse pe sol.
3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.
Nuclearelectrica informează în data de, 24.08.2026, că, în funcţie de evoluţia prognozelor pentru perioada următoare, vor fi luate deciziile operaţionale privind reconectarea la Sistemul Energetic Naţional a celor două reactoare de la CNE Cernavodă, iar acestea vor fi comunicate transparent şi responsabil. 

În prezent, ambele reactoare ale centralei CNE Cernavodă sunt în stare sigură oprită, cu menţinerea acestora în parametri de siguranţă, fără niciun risc operaţional sau de securitate nucleară asociat”.    

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Alimentări cu apă
Pe râurile interioare:



A.B.A. Arges-Vedea, informează că:  
A.B.A. Argeș-Vedea, informează în data de, 21.09.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.
A.B.A. Argeș-Vedea, informează că, având în vedere că aportul de bazin natural al cursurilor de râu aval baraj Vidraru este insuficient pentru asigurarea volumelor de apă necesare AQUATERM AG 98 SA și APĂ CANAL 2000 SA, pentru alimentarea cu apă a populației din municipiile Curtea de Argeș și Pitești, începând cu data de 12.08.2026 ora 14.00, la barajul Vidraru este deschisă 8 % vana plană aferentă GF1, debitul deversat fiind de 6,0 mc/s. 
ABA SOMES TISA

La nivelul județului Maramureș, sunt și în această perioadă (04.09.-10.09.2026) localități afectate de secetă cu dificultăți în asigurarea necesarului de apă către populație (Ulmeni cu satele aferente, Șomcuta Mare (localitățile Buciumi,Vălenii Șomcutei), Coroieni cu localitățile aparținătoare, Călinești (localitățile Cornești,Călinești și Văleni), Oncești (cătun Valea Stejarului),Vadu Izei (localitatea Valea Stejarului),Cernești (localitatea Brebeni),municipiul Sighetu Marmației cu localitatea Șugău, Comuna Coaș (localitatea Întrerâuri), Comuna Bârsana (localitatea Bârsana, cătun Bradova), alimentarea acestor localități fiind exclusiv din sursă de apă subterană sau mixtă, conform Rapoartelor Operative ale CLSU Șomcuta Mare,Coroieni, Cernești,Călinești,Oncești, Vadul Izei, Coaș, Bârsana; în UAT Călinești, localitatea Călinești și Văleni, precum și în UAT Tăuții -Măgherăuș, localitățile Nistru și Băița cu alimentare din apă de suprafață se restricționează

programul de funcționare și consumul de apă ca urmare a înștiințărilor primite de la Primăria Călinești respectiv Primăria Tăuții-Măgherăuș și SC Vital. La stația hidrometrică Baia Sprie - jud. Maramureș, debitele înregistrate sunt sub debitul minim necesar, dar nu se impune aplicarea Planului de Restricții deoarece nu există folosințe consumatoare în funcțiune.

La nivelul judetului Sălaj, se aplică Planul de Restricții a apei în perioadele deficitare pentru Compania de Apă Someș SA – Sucursala Zalău, respectiv pentru SC Ferma De Alune SRL, ca urmare a scăderii volumului de apă în acumularea Vârșolț.

La nivelul jud. Satu Mare, datorită faptului că la Stația Hidrometrică Negrești Oaș (râul Tur) și la Stația Hidrometrică Domănești (râul Crasna) s–au înregistrat debite mai mici decât debitul minim necesar s-au trimis notificări către Apaserv Satu – Mare, comunele Moftin și Cămin și către amenajările piscicole din Moftin și Negrești–Oaș în vederea reducerii temporare a consumului de apă și creșterea gradului de atenție la modul de exploatare a stațiilor de epurare cu evacuare directă în emisari.

A.B.A. Buzău-Ialomița, revine cu informatii suplimentare, in data de, 22.09.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

Pe Fluviul Dunărea:
A.B.A. Buzău-Ialomița informează că, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
- începând cu data de 06.07.2026 s-a trecut la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

Folosințele care se alimentează cu apă din Dunăre - sectorul 4:  Braila - Galati sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).
- începând cu data de 13.07.2026 se trece la aplicarea treptei III de restricții pentru sectorul 5.2 Braț Măcin - P.H. Smârdan.

- începând cu 14.07.2026 se trece la aplicarea treptei III de restricții pentru sectorul 6 Chiciu-Vadu Oii (amonte Chiciu – secțiune Călărași).

-începând cu 20.07.2026 se instituie treapta lll de restrictii pentru perioada de vara pe sectorul 6.1. Chiciu - Vadu Oii (PH Fetesti).

Folosințele care se alimentează cu apă din Dunăre - Braț Măcin pe sectorul 5.2 - PH Smârdan sunt:

- irigații: ANIF Braila - Amenajare Insula Mare a Brailei - SPR Salcia, SPR Titcov, SPR Maicanu, SPR Gemenele, SPR Filipoiu.

· ABA Dobrogea-Litoral informează că, din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie;                 
· piscicultură: SC Danubiu Elite Buc. –Am. pisc. Dunăreni.  

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· în data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  
· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  
· În acest sens, s-a instituit faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;
· În acest sens, este aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026. Astfel, Unitatea 1 a CNE Cernavoda a fost oprita controlat si deconectata de la Sistemul Energetic National in dimineata zilei de 28 iulie 2026, din cauza nivelului foarte scazut, fara precedent, al Dunarii, cauzat de seceta severa, in baza procedurilor centralei aplicabile in situatii de seceta severa, iar Unitatea 2 din 13.08.2026. Conform prevederilor din Anexa 16 - Planul de restricții, transmis de CNE Cernavoda către ABADL in luna martie 2026, ambele unitati sunt oprite la un nivel in Dunare in sectiunea Cernavoda ≤1.85 mMB respectiv-277 cm reper mira Cernavodă.

